लेनोवो ग्रुप लिमिटेड भा लेनोवो पीसी इंटरनेशनल या फिर छोट रूप में लेनोवो (/lɛnˈoʊvoʊ/ lehn-OH-voh) एगो चीनी मल्टीनेशनल टेक्नोलॉजी कंपनी बा जेकर मुख्यालय चीन के बीजिंग शहर में बा आ उत्तर कैरोलाइना के मॉरीसविले में बा। ई कंपनी पर्सनल कंप्यूटर, टैब, स्मार्टफोन, वर्कस्टेशन, सर्वर, इलेक्ट्रॉनिक स्टोरेज डिवाइस, स्मार्ट टीवी आ आइटी मैनेजमेंट सॉफ्टवेयर नियर प्रोडक्ट के डिजाइनिंग, डेवेलपमेंट आ उत्पादन क रहल बाटे। साल 2013 से, यूनिट सेल (अदद में बिक्री) के हिसाब से दुनिया के नंबर एक कंप्यूटर बेचे वाली कंपनी बा। एकरे द्वारा थिंकपैड, आइडियापैड आ लेनोवो योगा नांव के लैपटॉप, आ थिंकसेंटर आ आइडिया सेंटर नाँव के डेस्कटॉप कंप्यूटर बेचल जालें।